CELEX: 32004D0386
Language: da
Date: 2004-04-28 00:00:00
Title: 2004/386/EF:Kommissionens afgørelse af 28. april 2004 om Fællesskabets finansielle tilskud til Det Internationale Kontor for Epizootier (OIE) med henblik på den OIE-ledede forhandlingsproces i 2004(EØS-relevant tekst)

L 144/62          DA                    Den Europæiske Unions Tidende                             30.4.2004
                               KOMMISSIONENS AFGØRELSE
                                            af 28. april 2004
  om Fællesskabets finansielle tilskud til Det Internationale Kontor for Epizootier (OIE)
                   med henblik på den OIE-ledede forhandlingsproces i 2004
                                          (EØS-relevant tekst)
                                              (2004/386/EF)
KOMMISSIONEN FOR DE EUROPÆISKE FÆLLESSKABER HAR —
under henvisning til traktaten om oprettelse af Det Europæiske Fællesskab,
under henvisning til Rådets beslutning 90/424/EØF af 26. juni 1990 om visse udgifter på
veterinærområdet1, særlig artikel 20, og
ud fra følgende betragtninger:
(1)      Det er i beslutning 90/424/EØF fastsat, at Kommissionen iværksætter eller bistår
         medlemsstaterne ved iværksættelsen af de tekniske og videnskabelige foranstaltninger,
         der er nødvendige for at udvikle Fællesskabets veterinærbestemmelser og for at
         udvikle veterinæruddannelser og -kurser.
(2)      På anmodning fra både Den Europæiske Union og Amerikas Forenede Stater indkaldte
         Det Internationale Kontor for Epizootier (OIE) til møde i sit hovedkvarter den
         11. februar 2004 mellem repræsentanter for begge parter. Drøftelserne blev ledet af
         OIE og tog sigte på at løse problemerne med at fortolke og overholde gældende OIE-
         standarder i henhold til OIE's zoosanitære kodeks vedrørende landdyr i forbindelse
         med BSE.
(3)      Slutresultatet af drøftelserne vil kunne anvendes i forbindelse med yderligere forslag
         om ændring af den zoosanitære BSE-kodeks og dernæst indgå i den senere
         udformning af Fællesskabets veterinærbestemmelser.
(4)      Fællesskabet bør derfor støtte Den Europæiske Unions deltagelse i de OIE-ledede
         forhandlinger, der budgetteres til at koste 8 000 EUR pr. delegation.
(5)      Der bør derfor indgås forpligtelsesbevillinger vedrørende Fællesskabets tilskud til den
         OIE-ledede forhandlingsproces i februar 2004.
1
         EFT L 224 af 18.8.1990, s. 19. Senest ændret ved Rådets forordning (EF) nr. 806/2003 (EUT L 122 af
         16.5.2003, s. 1).
 ---pagebreak--- 30.4.2004       DA                 Den Europæiske Unions Tidende                       L 144/63
(6)     De i denne afgørelse fastsatte foranstaltninger er i overensstemmelse med udtalelse fra
        Den Stående Komité for Fødevarekæden og Dyresundhed —
 ---pagebreak--- L 144/64       DA                 Den Europæiske Unions Tidende           30.4.2004
TRUFFET FØLGENDE AFGØRELSE:
                                        Eneste artikel
Den Europæiske Unions deltagelse i den OIE-ledede forhandlingsproces godkendes til
finansiering med et maksimumsbeløb på 8 000 EUR over budgetpost 17.04.02 på Den
Europæiske Unions budget for 2004.
Udfærdiget i Bruxelles, den 28. april 2004.
                                            På Kommissionens vegne
                                            David BYRNE
                                            Medlem af Kommissionen
                                        ____________